62019CO0292_INF
Sklep Sodišča (šesti senat) z dne 24. oktobra 2019 – Porr Építési Kft.
(Zadeva C‑292/19) (
1
)
„Predhodno odločanje – Člen 99 Poslovnika Sodišča – Skupni sistem davka na dodano vrednost (DDV) – Davčna osnova – Zmanjšanje – Direktiva 2006/112/ES – Člen 90 – Načelo davčne nevtralnosti – Terjatev, ki je po stečajnem postopku postala neizterljiva“
Usklajevanje davčne zakonodaje – Skupni sistem davka na dodano vrednost – Davčna osnova – Obveznost zmanjšanja v primeru celotnega ali delnega neplačila – Obseg – Davčni zavezanec, ki dokazuje dokončno neizterljivost terjatve, ki jo ima – Vključitev – Izjema – Primer neplačila, ki je povezano z možnostjo držav članic, da odstopijo od navedene obveznosti
(Direktiva Sveta 2006/112, člen 90)
(Glej točke 19, od 22 do 26, 28, 29 in izrek.)
Izrek
Člen 90 Direktive Sveta 2006/112/ES z dne 28. novembra 2006 o skupnem sistemu davka na dodano vrednost je treba razlagati tako, da mora država članica dovoliti zmanjšanje davčne osnove za plačilo davka na dodano vrednost, če lahko davčni zavezanec dokaže, da je terjatev, ki jo ima do dolžnika, dokončno neizterljiva, kar mora preveriti predložitveno sodišče, ker pri tem položaju ne gre za primer neplačila, za katerega lahko velja odstopanje od obveznosti zmanjšanja davčne osnove za plačilo davka na dodano vrednost iz odstavka 2 tega člena.
(
1
)	UL C 220, 1.7.2019.